tomron87/hebrew-wikipedia-sentences-corpus huggingface dataset:
הגנים הבוטניים של אוניברסיטת באבש-בויאי – בגנים, אשר נוסדו בשנת 1920, מבחר צמחים מכל רחבי העולם.
ניתן למצוא שם, בין השאר, שרידים למושבה הרומאית נאפוקה, ובהם פסל של אלת האדמה והתבואה דמטר.
בית הולדתו של מתיאש הוניאדי.
רחוב באריציו , בו נמצאת, בין היתר, האוניברסיטה הטכנית של קלוז'-נאפוקה.
המבצר (Cetăţuia), אשר ממנו ניתן להשקיף אל העיר.
התיאטרון ההונגרי של קלוז' - ההצגות דוברות הונגרית, כשניתן להאזין לתרגום סימולטני לרומנית ואנגלית.
כמו כן, יש בעיר מוזיאונים רבים בנושאים שונים ומגוונים, ובתי קפה ושדרות רחבות לכל אורכה.
קלוורסטראט (בהולנדית: Kalverstraat) הוא רחוב קניות ועסקים במרכז אמסטרדם שבהולנד.
הרחוב נקרא על שם ה"קלוורמארקט" (kalvermarkt) - שוק העגלים שעמד במקום זה עד המאה ה-17. השוק פעל במקום החל משנת 1486 כשוק בקר וצאן שנקרא Ossenmarkt (שוק השוורים) בהמשך, בשנת 1629 שונה שמו.
אורכו של הרחוב כ-750 מטרים, ראשיתו בכיכר דאם, וסיומו במונטורן (מגדל המטבעה).
על פי אמונה נוצרית מקומית, בשנת 1345 נערך במפגש הרחובות קלוורסטראט ורוקין נס, המוזכר עד ימינו בתהלוכה דתית שקטה (סטיל אומגאנג) הנערכת מדי שנה.
בגרסת משחק המונופול ההולנדית, רחוב זה הוא הרחוב היקר ביותר במשחק.
קלווין והובס היא רצועת קומיקס שיצר המאייר האמריקאי ביל ווטרסון.
הקומיקס מתמקדת בהרפתקאותיהם של ילד בן שש בשם קלווין, ובבובת הטיגריס האנרגטית והסרקסטית שלו הובס.
הצמד נקרא על שמם של ז'אן קלווין, תאולוג צרפתי בן המאה ה-16, ותומאס הובס, הוגה דעות אנגלי בן המאה ה-17.
רצועת הקומיקס הופקה במקור לעיתונות בארצות הברית על בסיס יומי מ-18 בנובמבר 1985 ועד ל-31 בדצמבר 1995. בשיא ההצלחה, "קלווין והובס" הופיע בלמעלה מ-2,400 עיתונים ברחבי העולם.
נכון להיום, הופקו למעלה מ-30 מיליון עותקים של 18 הספרים בסדרה "קלווין והובס".
עלילת הקומיקס מתרחשת אי שם באזור המערב התיכון בארצות הברית, בפרוור אמריקאי טיפוסי.
בין הנושאים החוזרים ונשנים בסדרה: העולם הדמיוני שקלווין יוצר, הידידות של קלווין עם הובס, הרפתקאותיו הכושלות של קלווין, השקפת עולמו הייחודית של קלווין במגוון רחב של סוגיות פוליטיות ותרבותיות, היחסים של קלווין והאינטראקציה שלו עם הוריו, תלמידי כיתתו, מוריו, ועוד.
דמותו הדואלית של הובס היא גם מוטיב חוזר בסדרה - בעוד שקלווין רואה את הובס כטיגריס חי, שאר דמויות הסדרה רואות אותו כבובה.
קלווין (Calvin) - קלווין הוא ילד בן שש.
לקלווין נטייה להתנהג באופן אימפולסיבי, וחוש דמיון מפותח יתר על המידה.
הוא אנרגטי, סקרן, עצלן, ובדרך כלל אנוכי, על אף שבמקרים מסוימים הוא מפגין אכפתיות או נקיפות מצפון.
כך למשל, קלווין דואג לאיכות הסביבה, בעיקר בשל דאגתו ש'לא יישאר' טבע בדור שלו, אך גם בשל חיבה כנה לטבע והזדהות עם הובס שרואה בעצמו טיגריס אמיתי.
קלווין נוטה לעסוק ולהעמיד פנים שהוא עוסק בנושאים המרתיעים אחרים כמו קניבליזם, אלימות גרפית, ואכילת שרצים.
לעיתים קרובות הוא לובש חולצה עם פסים אדומים שחורים, מכנסיים שחורים, גרביים אדומים ונעלי ספורט לבנים.
קלווין הוא גם קורא כפייתי של ספרי קומיקס ונוטה לעיתים קרובות להזמין מוצרים אשר משווקים בספרי הקומיקס או על גבי קופסאות דגני הבוקר שלו, וחובב מושבע של דינוזאורים.
קלווין תלמיד גרוע ואינו מצטיין בספורט, אך למרות זאת הוא מדבר לעיתים קרובות בצורה בוגרת משמעותית לגילו, ודן עם הובס על שאלות פילוסופיות.
הובס (Hobbes) - בובת הצעצוע של קלווין.
מנקודת המבט של כל שאר דמויות הסדרה, הובס הוא בובת הטיגריס של קלווין.
מנקודת המבט של קלווין לעומת זאת, הובס הוא טיגריס אינטליגנטי וציני דמוי אדם אשר מסוגל אף לדבר.
הובס בדרך כלל מעט מחושב ומוסרי יותר מקלווין, על אף שלעיתים קרובות שניהם מתנהגים בצורה ילדותית.
חובב מושבע של טונה מקופסאות שימורים וסרטי טבע.
הובס עוזר לקלווין בשיעורי הבית, על אף שבדרך כלל מספק לו תשובות שגויות.
הוריו של קלווין (Mom & Dad) - הורים טיפוסיים בני מעמד הביניים בארצות הברית.
אביו הוא עורך דין המתמחה בפטנטים ואימו היא עקרת בית.
מדברים רבות על הקושי לגדל את קלווין בשל אופיו הפרוע, ולעיתים מתבדחים על כך שהם מתחרטים על כך שהביאו אותו.
אביו של קלווין הוא ציניקן האוהב לרכב על אופניים ולצאת לטיולי מחנאות עם משפחתו.
הוא נוהג לומר לקלווין על דברים שקלווין סובל מהם שהם "בונים את האופי", ולעיתים ממציא תשובות "מדעיות" כביכול לשאלותיו של קלווין.
אמו של קלווין היא אישה שנונה, המבלה זמן רב במרדף אחריו ובהתמודדות עם הנזקים שהוא גורם.
עם זאת, בניגוד לאביו של קלווין, היא מפגינה לא פעם את אהבתה אליו.
מקס (Max) - דודו של קלווין.
סוזי דרקינס (Susie Derkins) - בת השכנים.
המטרה הראשית עליה קלווין משליך את כדורי השלג בחורף.
קלווין כביכול שונא אותה והיא שונאת אותו אבל יש רמזים לאהבה ביניהם.
רוזלין (Rosalyn) - הבייביסיטרית של קלווין.
קלווין מתאר אותה כ"סדיסטית שונאת ילדים" רוזלין מתארת את קלווין בפני החבר שלה כ"מפלצת קטנה".
בדרך כלל מבקשת מההורים של קלווין תשלום גבוה עקב מעלליו של קלווין.
ספיף (Spiff) - גיבור חלל.
לעיתים קרובות הוא מתרסק עם החללית ונפגש עם 'חייזרים' שהם בעצם האנשים הסובבים את קלווין.
סטופנדוס מן (Stupendous man) - גיבור-על.
אלטר אגו נוסף של קלווין.
טרייסר בולט (Tracer Bullet) - בלש פרטי.
מיס וורמווד (Miss Wormwood) - מורתו של קלווין.
המנהל (The Principal) - לעיתים קלווין נשלח לחדרו כאשר הוא מתנהג לא כשורה בכיתה.
בדרך כלל לא מדבר ורק נראה מיואש מקלווין.
קלווין המבוגר (Adult Calvin) - דמותו המבוגרת של קלווין.
מופיע לעיתים כאשר קלווין משחק ב"אמא ואבא" יחד עם סוזי.
סוזי המבוגרת (Adult Susie) - דמותה המבוגרת של סוזי.
מופיעה לעיתים כאשר סוזי משחקת ב"אמא ואבא" עם קלווין
קפטן נאפלם (Captain Napalm) - פרודיה על גיבור העל "קפטן אמריקה" אשר מופיעה מספר פעמים בסדרה.
קלווין החרק האנושי (calvin the human insect) - אלטר אגו של קלווין בו הוא עצמו, אבל בגודל זעיר.
מו (Moe) - הבריון של הכיתה.
בדרך כלל מרביץ לקלווין ודורש ממנו כסף או משחקים.
בינקי בטסי (binky betsy) - בובה של סוזי.
מר שפן (Mr.bun) - עוד בובה של סוזי.
כדורקלווין (calvinball) - משחק כדור שהומצא על ידי קלווין.
למשחק יש 3 חוקים: 1. השחקנים חייבים ללבוש מסיכה.
2. השחקנים ממציאים את החוקים תוך כדי המשחק.
3. אסור לשחק באותם חוקים פעמיים.
המשחק משוחק לעיתים קרובות עם ה"כדורקלווין" מחבט קריקט, ולפעמים סוס עץ.
(G.R.O.S.S - Get Rid Of Slimy girlS) (ראשי תיבות באנגלית: להיפטר מילדות מגעילות) מועדון סודי שקלווין והובס הקימו, בישיבות הם חובשים כובעי נייר, קלווין והובס הם החברים היחידים בו.
מדד האבא - מדד שקלווין המציא כדי להתלונן על אביו שהוא לא מקבל מה שהוא רוצה, הוא מעמיד פנים שעכשיו תקופת בחירות לאבא חדש ומשמש כ"יועץ אופי".
ארוחת צהריים בבית הספר- קלווין מעמיד פנים שהארוחות שלו הם יצורים חיים כדי להגעיל את סוזי.
ארוחה בבית- האוכל של קלווין (גוש ירוק חסר צורה) מנסה לתקוף/לאכול אותו.
העגלה - קלווין והובס מחליקים בעגלה במורד ההר, תוך שהם מהרהרים על שאלות פילוסופיות.
אנשי שלג - קלווין בונה אנשי שלג, בדרך כלל גרוטסקיים.
לעיתים הדבר מטריד את הוריו או את אנשי השכונה.
בייביסיטר - רוזלין מגיעה לשמור על קלווין והובס שמנסים למנוע ממנה לשלוח אותם למיטה בשעה מוקדמת.
סנטה קלאוס מגיע - לקראת בוא חג המולד קלווין מתאמץ (בדרך כלל ללא הצלחה) להתנהג יפה כדי שיקבל את המתנות שרצה.
הצג וספר (Show and Tell) - קלווין מביא משהו כדי להראות לכיתה, בדרך כלל משהו שמגעיל את תלמידי הכיתה או גורם למורה להתעצבן עליו.
קלווין מדמיין - קלווין מדמיין שהוא משהו אחר (בדרך כלל איש חלל או דינוזאור, אך לעיתים גם שהוא חיה, שהוא בגודל שונה ועוד) כשבסוף הרצועה ניתן לראות כיצד זה נראה מנקודת מבט חיצונית.
אופניים רצחניות - אביו של קלווין מנסה ללמד אותו לרכב על אופניים, בעוד קלווין משוכנע שהן מנסות להרוג אותו.
הובס מזנק על קלווין - הובס מזנק על קלווין, בדרך כלל כשהוא חוזר מבית הספר, וקלווין מנסה להימנע מכך.
קלווין מעתיק מסוזי - קלווין מבקש מסוזי את התשובות למבחן, והיא נותנת לו תשובות שגויות.
קלווין מתעמת עם מו - קלווין מנסה לגרום למו לא להרביץ לו/לקחת לו דברים באמצעות דיבור בהיגיון או לצחוק עליו בצורה שמו לא יבין.
בדרך כלל נגמר בכך שהוא חוטף מכות בכל מקרה
קלווין ריצ'רד קליין הוא מעצב אופנה יהודי-אמריקאי.
הקים את בית האופנה הנושא את שמו, "", וכן סדרות בשמים.
נולד ברובע הברונקס, ניו יורק, להורים יהודים שהיגרו לארצות הברית.
הוא למד במכון הטכנולוגי לאופנה בניו יורק בין השנים 1959–1962; מאוחר יותר, ב-2003, קיבל תואר דוקטור לשם כבוד מטעם מכון זה.
בתקופת לימודיו במכון פגש את ג'יין סנטר, הם נישאו ב-1964 ונולדה להם בת.
לפני שהחל לעבוד כמעצב עצמאי הוא עבד כשנתיים כעוזר למעצב דן מילשטיין, שם סייע בעיצוב חליפות לגברים.
ב-1968 הקים את בית האופנה הנושא את שמו, "קלווין קליין", ביחד עם שותפתו וחבר ילדותו, בארי שוורץ .
קליין עסק בעיצוב בחברה, ואילו שוורץ התמקד בניהול העסקי שלה.
תחילה מכרה החברה מעילי נשים, בהמשך התפתחה לביגוד ספורט, ובשנות ה-70 צברה פופולריות ומכרה קולקציות הכוללות מגוון רחב של בגדי נשים.
בתקופה זו השיק קליין גם את קולקציות מכנסי הג'ינס הידועות שלו, ובחר בדרכי פרסום חדשניות יחסית לשיווקן – פרסומות בעלות אופי מיני ופרקטי.
ב-1982 החל לעצב תחתוני גברים ושיווק גם אותם באופן חדשני, בכך שהפך את תחתוני הגברים ממוצר פונקציונלי ופשוט למוצר אופנתי ונחשק.
בשנות ה-70 וה-80 השיק קליין מספר סדרות בשמים פופולריות, בהן "Obsession", "Eternity" ו-"Escape".
ב-1993 השיק את סדרת הבשמים החדשנית "cK One", בושם יוניסקס המתאים לנשים וגברים כאחד.
במקביל, בשנה זו זכה קליין בפרס השנתי של מעצבי האופנה הן עבור קולקציית הנשים שלו והן עבור קולקציית הגברים, ובכך היה הראשון שזכה בשני הפרסים באותה שנה.
כמו כן, משנת 2005 לערך השיק בושם פופולרי נוסף ושמו Euphoria.
קליין הרחיב את עסקיו מעבר לארצות הברית, וכיום קיימים סניפים של החברה ברחבי יבשות אמריקה, אירופה, באסיה וכן באוסטרליה.
החברה כוללת שלושה ענפים: קולקציית קלווין קליין לגברים, נשים ובית; cK לגברים ונשים; ו"ג'ינס cK" לגברים, נשים וילדים.
סלבריטאים הוליוודים רבים נוהגים ללבוש את עיצוביו, בהם ג'סטין ביבר ג'וליה רוברטס, גווינת' פלטרו וסנדרה בולוק.
חלק ממסעות הפרסום החדשניים של קליין עוררו ביקורת, כגון פרסומות שנויות במחלוקת מ-1993 בהן הופיעה קייט מוס בעירום בסגנון ה"הרואין שיק", שכללו ביקורת של נשיא ארצות הברית ביל קלינטון על השימוש בסגנון זה; וכן פרסומות משנת 1995 שכללו מתבגרים בסצנות מיניות שונות.
ב-1986 נישא קליין בשנית לקלי רקטור, שעבדה בחברה שלו, אולם הזוג התגרש ב-2006.
קלווין סמית' הוא אצן עבר אמריקאי.
הוא אלוף אולימפי בריצת שליחים 4x100 מטר, פעמיים ברציפות אלוף עולם בריצת 200 מטר ושיאן עולם בריצת 100 מטר (9.93 שניות).
סמית היה אחד הספרינטרים הגדולים בשנות ה-80 שחי בצלו של קרל לואיס, מגדולי הספורטאים במאה ה-20.
באוניברסיאדה שנערכה בבוקרשט, רומניה בשנת 1981 זכה סמית במדליית זהב בריצת 4x100 מטר בתוצאה של 38.70 שניות ובמדליית כסף בריצת 100 מטר בתוצאה של 10.26 שניות.
בתחרות אתלטיקה שנערכה בקולורדו ספרינגס, קולורדו ב-3 ביולי 1983 קבע סמית בריצת 100 מטר שיא עולם חדש של 9.93 שניות, שיפור לשיא הוותיק בן ה-15 שנים של ג'ים היינס (9.95 שניות), שני שיאים אלו ניקבעו בגבהים.
חודש לאחר מכן, באליפות העולם הראשונה באתלטיקה שנערכה בהלסינקי, פינלנד זכה סמית ב-3 מדליות, שתיים זהב ואחת כסף.
מדליות זהב בריצת 200 מטר בתוצאה של 20.14 שניות, לפני בן ארצו אליוט קואו (20.41 שניות) ושיאן העולם פייטרו מניאה מאיטליה (20.51 שניות) ובריצת שליחים 4x100 מטר בשיא עולם חדש של 37.86 שניות, לפני איטליה שקבעה שיא לאומי חדש של 38.37 שניות וברית המועצות (38.41 שניות).
מדליית כסף בריצת 100 מטר בתוצאה של 10.21 שניות, אחרי קרל לואיס (10.07 שניות) ולפני אמיט קינג (10.24 שניות) שלושתם מארצות הברית.
שבועיים לאחר מכן, בתחרות אתלטיקה שנערכה בציריך, שווייץ היה סמית לאתלט הראשון בעולם שירד מתחת ל-10 שניות (9.97 שניות) בריצת 100 מטר ומתחת ל-20 שניות בריצת 200 מטר (19.99 שניות) בערב אחד.
באולימפיאדת לוס אנג'לס (1984) זכה סמית במדליית זהב בריצת שליחים 4x100 מטר בשיא עולם חדש של 37.83 שניות, לפני ג'מייקה (38.62 שניות) וקנדה (38.70 שניות).
באליפות העולם באתלטיקה שנערכה ברומא, איטליה בשנת 1987 זכה סמית במדליית זהב בריצת 200 מטר בתוצאה של 20.16 שניות, בקרב צמוד ביותר לפני ג'יל קנרבה מצרפת שקבע אותה תוצאה 20.16 שניות וג'ון רג'יס מבריטניה (20.18 שניות) והצליח להגן על תוארו.
באולימפיאדת סיאול (1988) זכה סמית במדליית ארד בריצת 100 מטר בתוצאה של 9.99 שניות.
למעשה, הוא סיים במקום הרביעי אחרי בן ג'ונסון (9.79 שניות, שיא עולם חדש שניפסל), לואיס (9.92 שניות, שיא עולם חדש שאושר) ולינפורד כריסטי (9.97 שניות).
שלושה ימים לאחר מכן, ג'ונסון ניתפס באימרוץ ולכן ניפסל והושעה מיידית.
ריצה זו כונתה בפי העיתונאים כריצה "המלוכלכת ביותר" במשחקים האולימפיים, לאחר שלואיס הודה לאחר שנים כי גם הוא יצא חיובי בשימוש בממריצים אסורים במבחנים האמריקאים לאולימפיאדה ובשתן של כריסטי נימצאו מטבוליטים של חומרים אסורים.
מבין חמשת האצנים הראשונים בריצה זו סמית היה היחידי שמעולם לא ניתפס באימרוץ.
הוא אמר שהוא היה צריך לקבל את מדליית הזהב.
בנוסף, הוא וחבריו נפסלו בשלב המוקדמות בריצת שליחים 4x100 מטר.
בתחרות גביע העולם באתלטיקה שנערכה בהוואנה קובה בשנת 1992 זכה סמית במדליית זהב בריצת 4x100 מטר (38.48 שניות) ובמדליית ארד בריצת 100 מטר (10.33 שניות).
קלווין לירוי בראיינט הוא שחקן פוטבול אמריקני לשעבר בליגות ה-NFL וה-USFL.
את קריירת הפוטבול החל בראיינט באוניברסיטת קרוליינה הצפונית בצ'אפל היל.
לאחר שסיים את לימודיו נבחר בדראפט של שנת 1983 על ידי וושינגטון רדסקינס.
למרות זאת הרדסקינס בחרו שלא לכלול אותו בהרכב הקבוצה והוא נאלץ לעבור לשחק בליגת ה-USFL.
ב-1986 החתימו אותו הרדסקינס שם שיחק עד שפרש ב-1990. יחד עם הרדסקינס זכה בראיינט בסופרבול XXII.
מחוז קלוז' (ברומנית: Judeţul Cluj) הוא מחוז ("ז'ודץ") הנמצא במרכז-מערב רומניה, במרכז החבל ההיסטורי טרנסילבניה.
בירת המחוז היא העיר קלוז'-נפוקה.
המחוז גובל במחוזות סלאז', מרמורש, ביסטריצה-נסאוד, מורש, אלבה וביהור.
הוא הוקם עם הנהגת רפורמת החלוקה המנהלית של המדינה בשנת 1968.
שטח המחוז הוא 6,674 קילומטר מרובע ואוכלוסייתו מונה 691,106 תושבים נכון ל-2011.
שמו בא מן העיר קלוז'.
בתיעוד בלטינית מן המאה ה-12 העיר נקראה "קסטרום קְלוס" (Castrum Clus}, שם שבו מובן המילה "קלוס" (Clus) הוא "מקום סגור", המתייחס, כנראה, להיותו מוקף בגבעות.
לפי השערה אחרת מקור השם הוא בשם הפרטי הגרמני "קלאוס" או במילה הגרמנית Klause שמשמעותה היא "מעבר בהרים" או "סכר".
בגרמנית העיר נקראה קלאוזנבורג ובהונגרית קולוז'וואר.
השם הרומני קלוז' התקבע במיוחד אחרי הכללת טרנסילבניה בתוך ממלכת רומניה בשנת 1918.
ב-1974 השלטון הקומוניסטי הרומני בימי ניקולאה צ'אושסקו שינה את שם העיר ל"קלוז'-נפוקה" תוך שימוש בשם של הקסטרום הרומי ששכן במקום בימי קדם על מנת להדגיש את העבר הרומי והרומני של העיר, מול תביעות רוויזיוניסטיות מצד הונגרים.
המחוז קלוז' בגרסתו הקודמת (1918–1938) ירש את המחוז ההיסטורי או ה"רוזנות" (קומיטאט) של קלוז', בהונגרית "קולוז'", חלק מממלכת הונגריה.
אחרי מלחמת העולם הראשונה עם האיחוד של טרנסילבניה עם רומניה בדצמבר 1918, המחוז ההיסטורי שולב ברומניה תחת השם מחוז קוז'אקנה Județul Cojacna.
הוא חזר בשנת 1925 להיקרא "מחוז קלוז'"(Judeţul Cluj).
שטחו היה אז של 4,813 קמ"ר ומספר תושביו היה 333,545. היו בו רק שתי ערים: קלוז' והואדין.
בימי הדיקטטורה המלכותית של קרול השני נכלל המחוז יחד עם עוד שישה מחוזות אחרים בתוך אזור מנהלי צפון-מערבי גדול בשם "צינוטול קרישור" (Ţinutul Crișuri), כלומר "חבל נהרות קריש" שבירתו הייתה העיר קלוז'.
בעקבות תכתיב וינה משנת 1940 סופח כמעט כל האזור מחדש להונגריה.
החלק שנותר ברומניה הסתפח למחוז טורדה (Județul Turda) המחודש.
בתום מלחמת העולם השנייה צפון טרנסילבניה חזרה לרומניה שכבשה אותו יחד עם הצבא הסובייטי.
אחרי רפורמה מנהלית שבוצעה על ידי המשטר הקומוניסטי הרומני משנת 1950 כששטח רומניה חולק ל-28 אזורים הקרויים "רג'יונה" (regiune) הוקם "אזור קלוז'" רבתי (Regiunea Cluj) המחולק בעצמו לשישה תת-אזורים, הקרויים "ראיונים", לפי הדגם הסובייטי.
האזור קלוז', שכלל בערך את שטחי המחוזות קלוז' וסלאז' של היום, הוגדל מאוחר יותר ומספר ה"ראיונים" שבתוכו הוגדל גם כן.
אזור קלוז' הפך לאחד מ-16 אזורים ברומניה "העממית".
המחוז הנוכחי הוקם בעת רפורמה מנהלית נוספת שבוצעה בשנת 1968 בימי שלטונו של ניקולאה צ'אושסקו.
להבדיל מהמחוז שבין מלחמות העולם המחוז הנוכחי כולל גם את רוב שטחיהם של המחוז טורדה וסומש לשעבר, שלא הוקמו מחדש.
לעומת זאת, חלק מהמחוז ההיסטורי קלוז' סופח למחוז סלאז' (הנפה (plasa) הידה (Hida) לשעבר עם היישוב סנמיכאיו אלמאשולוי) ולמחוז מורש (הנפה סרמאשו לשעבר, עם 20 כפרים).
סמל המחוז, שאומץ בהחלטת הממשלה משנת 2006 מורכב ממגן משולש עם שוליים מעוגלות ומחולק לארבע.
ברבע העליון מימין, על רקע זהוב נראית הזאבה הקפיטולינית בצבע שחור.
ברבע בעליון משמאל, על רקע כחול נראה זר חיטה זהוב.
ברבע התחתון מימין, על רקע כחול, נמצא ספר פתוח בצבע כסף בהיר.
ברבע התחתון משמאל, על רקע זהוב, עומדים זה מול זה שני אריות בצבע שחור, עם לשונות אדומים, התומכים בעץ אלון מושרש, בצבע שחור.
הזאבה הקפיטולינית (פסל שלה נתרם לעיר קלוז' בשנת 1920 על ידי ממשלת איטליה) מסמלת את ההיסטוריה הרומית של האזור, שיש בו כמה יישובים רומיים קדומים: נפוקה (קלוז'), פוטאיסה (טורדה) castra רומיים בטורדה, ג'ילאו, בולוגה, גרלה וקשייו.
זר החיטה מסמל את אלומת החיטה שהופיעה בעבר בסמלים של המחוז ומתקשרת למנהגים פולקלוריים - "העטרה שעל הסומש".
הספר בצבע כסף מסמל את התרבות והמדע שהתפתחו באזור מימי הביניים, כולל בתי הדפוס שהוקמו החל מן המאה ה-16, בית הספר הכפרי הראשון שהוקם בכפר ז'וקו במאה ה-14, המכללה הישועית מן המאה ה-16, בית הספר התיכון של הנזירים הפיאריסטים, אוניברסיטת קלוז'.
האריות מסמלים את האיחוד הארעי של שלוש הנסיכויות בשנת 1600: ולאכיה, מולדובה וטרנסילבניה - והוא סמל הרלדי שנלקח מחותמו של השליט המאחד, מיכאי האמיץ.
למחוז קלוז' שטח של 6,674 קילומטרים מרובעים, המהווה 2.8% משטח רומניה.
לפי גודל השטח הוא ממוקם במקום ה-11 בין מחוזות רומניה.
כרבע (24%) משטח המחוז הוא הררי, ומיוצג על ידי הרי הקרפטים המערביים או בקיצור "הרי המערב" (אפוסן - Munţii Apuseni)
עם גבהים עד 1,900 מטרים והממוקמים בחלק הדרום-מערבי של המחוז.
שאר המחוז (76%) כולל את הגבעות והעמקים של רמת הסומש
הטראסות והגאיות שבחלק התחתי של הנהרות סומשול מיק (Someşul Mic) (הסומש הקטן) וארייֶש (Arieş) ממלאים את המחזור במישורים.
המחוז משתרע בעיקר באגן הנהר סומשול מיק וחלקית באגנים של הנהרות ארייש וקרישול רפדה (ה"קְריש המהיר" - Crişul Repede).
קיימים גם אגמים - אגמי מאגר טבעיים, תוצר של גלישות קרקע, ואגמים שנוצרו במחצבות המלח הקדומות.
בנוסף נוצרו אגמי מאגר מלאכותיים על ידי בניית סכרים במסגרת המערכת האנרגטית "סומש" ביישובים ג'ילאו, טרניצה ופנטנלה.
הצפיפות של האוכלוסין הייתה 103 תושבים על קילומטר מרובע.
לפי מספר התושבים, מחוז קלוז' היה בשנת 2001 המחוז השישי בין מחוזות רומניה.
בשנת 2011 מנתה אוכלוסיית המחוז 691,106 תושבים וצפיפות האוכלוסין הייתה 100/קמ"ר.
לפי מפקד האוכלוסין משנת 2011 ההרכב האתני של התושבים היה כדקלמן:
עוד חיים במחוז כ-250 יהודים, 203 אוקראינים, 152 יוונים, 124 איטלקים, 73 רוסים-ליפובנים, 63 ארמנים.
במאה ה-16 פעלה זמנית בכפר פליאקו, 8 ק"מ מרחק מהעיר קלוז', אפרכיה נוצרית אורתודוקסית רומנית בשם אפרכיית פליאק.
כיום היא בישופות במסגרת מיטרופוליית טרנסילבניה שמושבה בעיר סיביו.
באזור הכפרי בחבל המוצים, בחלק מהמישור הטרנסילבני וממערב לערים דז' וגרלה שולט רוב דמוגרפי רומני.
בעיר קלוז' בימי השלטון הרומני - אחרי 1918 - הוקמו התיאטרון הלאומי הרומני על שם לוצ'יאן בלאגה של קלוז' והאופרה הרומנית של קלוז'.
בכפר צ'וצ'ה פועל המוזיאון אוקטביאן גוגה.
במישור הטרנסילבני, בחבל קאולטה או בסקאונול סקוייסקסק אל אריישויוי) כיסא הסקלרי של הארייש קיימים איים של רוב הונגרי.
חבל קאלוטה (קאלוטאסג) מהווה גוש יותר קומפקטי של יישובים כפריים הונגרים.
בירת המחוז, העיר קלוז'-נפוקה (בהונגרית קולוז'וואר), מקום הולדתו של המלך מתיאש הוניאדי שפסלו מתרומם במרכזה, לצד קתדרלת מיכאל הקדוש, ידועה כבירה לא רשמית של המיעוט ההונגרי ברומניה.
בה שוכנים מטה המפלגה העיקרית של ההונגרים - האיחוד הדמוקרטי של ההונגרים ברומניה, האוניברסיטאות התאולוגיות של הכנסייה הרפורמית ההונגרית ושל הכנסייה האוניטריאנית ההונגרית, האוניברסיטה באבש-בויאי של קלוז', בחלקה דו-לשונית, התיאטרון והאופרה ההונגרית של קלוז'.
אוכלוסייה הונגרית חשובה נמצאת גם בערים דז' וגרלה.
בימי מלך הונגריה אישטוואן החמישי אחרי ההרס שנגרם על ידי פלישת המונגולים (טטרים) התנחלו במצודת קולוז'וואר, בגרמנית קלאוזנבורג - קבוצות גדולות של מתיישבים גרמנים שנודעו כסקסונים טרנסילבנים.
קלאוזנבורג הייתה אחת משבע המצודות ("בורג") שהעניקו לחבל טרנסילבניה את השם הגרמני "שבע מצודות" Siebenbürgen.
במאה ה-15 התארגנה מצודת המלך "קסטרום קלוס".
זיגיסמונד מלוקסמבורג את המעמד של עיר חופשית.
במהלך השנים הפכה קלאוזנבורג למרכז ייצור ומסחר.
אוכלוסייתה הייתה באותה תקופה מורכבת מגרמנים, הונגרים ובמידה קטנה, רומנים.
כיום זאת העיר קלוז'-נפוקה ובה רוב רומני.
בעבר, לפני השואה חיו בשטח המחוז הנוכחי כ-20,000 יהודים.
בנוסף היה חי מיעוט יהודי גם בעיירות קטנות וביישובים כפריים.
רובם נספו בשואה כשבשנת 1944 לפי דרישת גרמניה הנאצית, גורשו לאושווייץ על ידי השלטון ההונגרי ששלט אז באזור.
במאה ה-19 הקבוצה האתנית הגדולה ביותר בעיר גרלה היו הארמנים.
העיר נבנתה בסגנון בארוק על ידי ארמנים שהובאו מחבל מולדובה להזמנת הקיסרות האוסטרית.
בגרלה קיימת קתדרלה ארמנית קתולית "השילוש הקדוש".
ב-2012 הרכב תושבי המחוז לפי דת היה כדלהלן, לפי ההצהרות במפקד האוכלוסין.
אחרים - עדי יהוה, אדוונטיסטים, מוסלמים, נוצרים לפי האוונגליום - 0,21%–0,98%
מועצת מחוז קלוז', לפי תוצאות הבחירות המקומיות ב-2020, מורכבת מ-36 חברים ("יועצים").
מפלגה חברים הרכב המועצה המפלגה הלאומית ליברלית (PNL) 19 המפלגה הסוציאל-דמוקרטית (PSD) 5 האיחוד "הצילו את רומניה" (USR) 5 האיחוד הדמוקרטי של ההונגרים ברומניה (UDMR/RMDSZ) 5 מפלגת תנועת העם (PMP) 2
במחוז קלוז' נמצאו בשנת 2003, 429 יישובים, מתוכם 5 ערים במעמד מוניקיפיום (ברומנית - מוניצ'יפיו), עוד עיר נוספת ו-74 כפרים גדולים (קומונות).
הערים בעלות מעמד מוניקיפיום הן קלוז'-נפוקה, טורדה, דז', קמפיה טורזי וגרלה.
היישובתושביםשם בשפות אחרותCluj-Napoca - קלוז'-נפוקה310,243(גרמ.
דעזש Câmpia Turzii קמפיה טורזי26,377גרמ.
Izvoru Crişului איזבורו קרישולוי Jichişu de Jos ז'יקישו דה ז'וס
(Mihai Viteazu (Cluj מיכאי ויטיאזו (קלוז')
כלכלת המחוז קלוז' היא בין הדינמיות שברומניה.
כאן רמת ההשקעות הזרות הן בין הכי גבוהות.
העיר קלוז'-נפוקה מאכסנת ענף חשוב של מרכזי מחשוב ומרכזים פיננסיים.
במחוז קלוז' פעלו בשנת 2005, 21,155 יחידות פעילות בתעשייה, ענף הבניין, מסחר ושירותים אחרים.
הענפים בשולטים במחוז הם המסחר הסיטונאי והקמעונאי, שרותי תחזוקה ותיקון, עסקי נדל"ן, תעשיית עיבוד וענף הבניין.
סך תפוקת הפירות הייתה בשנת 2005 של 40,449 טונות של תפוחים, שזיפים, דובדבנים ודובדבנים חמוצים, אגסים, אפרסקים, משמשים וכו'.
מאגר הטרקטורים והמכונות החקלאיות כלל ב-31 בדצמבר 2005, 5,184 טרקטורים, 3,904 מחרשות לטרקטורים,1,410 מזרעות מכניות, 731 קומביינים לקטיף.
הערים קלוז-נפוקה, טורדה, דז', גרלה (עם המרכז הבארוקי)
הרי הקרפטים המערביים (אפוסן) עם אתרים כמו פשטרה מארה (Peștera Mare - "המערה הגדולה"), מערת פיאטרה פונורולוי (Peștera Piatra Ponorului ), מערת ורפורוסו (Peștera Vârfurosu) וכו'
המרכזים ההיסטוריים בצ'וצ'ה (Ciucea), מבצר בולוגה (Cetatea Bologa), דבקה (Cetatea Dăbâca), ארמון באנפי (Castelul Bánffy) בבונצידה
אגמי המלח בדז', קוז'וקנה וטורדה
אדם ריצ'רד ויילס הידוע בשם הבמה שלו קלווין האריס (Calvin Harris), הוא זמר, כותב שירים, DJ ומפיק מוזיקלי סקוטי.
האריס נולד בסקוטלנד תחת השם אדם ריצ'רד ויילס, לדייוויד ויילס, שעסק בביוכימיה, ולפמלה ויילס, עקרת בית.
בתחילה התעניין בכדורגל ושאף להיות כדורגלן מצליח כמו סטיב מקמנמן אך פנה לעסוק במוזיקה.
בסוף שנות התשעים החל להקליט דמואים אלקטרוניים בביתו, את הדמו הראשון שלו הקליט האריס בגיל 15.
ב-2006 חתם האריס על חוזה משולב עם חברת EMI ועם חברת Sony BMG לאחר שנחשף על ידי הזמר טומי סנשיין ברשת החברתית מייספייס.
בסוף אותה שנה יצר האריס רמיקס לשיר "Rock Steady" של להקת אול סיינטס.
אלבום הבכורה של האריס נקרא "I Created Disco" ויצא ב-15 ביוני 2007, האלבום הושפע מהמוזיקה של שנות השמונים.
הסינגל הראשון שיצא מהאלבום היה "Vegas" שיצא ב-29 בינואר 2007. הסינגל השני יצא ב-12 במרץ והיה "Acceptable in the 80s" שהגיע למקום העשירי במצעד השירים הבריטי ונשאר בנקודה זו במשך 15 שבועות.
אחריו יצא "The Girls" ב-4 ביוני שהגיע למקום השלישי במצעד.
כדי לקדם את האלבום הצטרף האריס לסיבוב ההופעות של פיית'לס.
הסינגל הרביעי מהאלבום יצא ב-20 באוגוסט והיה "Merrymaking at My Place".
הסינגל החמישי והאחרון מהאלבום היה "Colours" שיצא ב-5 בנובמבר.
האלבום זכה למעמד של אלבום זהב בממלכה המאוחדת עם מכירות של למעלה ממאה אלף עותקים והגיע למקום השמיני במצעד האלבומים הבריטי.
באפריל 2008 הודיע האריס כי החומרים עליהם עבד ושהיו אמורים לצאת כאלבומו השני אבדו יחד עם המטען שלו בנמל התעופה לונדון הית'רו.
שנה לאחר מכן כאשר התראיין הודה האריס כי שיקר ולמרות שכל מטענו אבד המחשב האישי שלו ועליו החומרים לאלבום לא היו בין דבריו, והוא עשה זאת רק כדי להרוויח יותר זמן לעבוד על האלבום החדש.
ב-22 ביוני יצא שיתוף פעולה של האריס עם הזמר דיזי רסקל בשיר "Dance wiv Me".
אלבומו השני של האריס יצא ב-14 באוגוסט 2009 ונקרא "Ready for the Weekend".
האלבום הגיע למקום הראשון במצעד הבריטי וזכה אף הוא למעמד של אלבום זהב.
הסינגל הראשון מהאלבום היה "I'm Not Alone" שיצא ב-6 באפריל והגיע לראש המצעדים.
הסינגל השני מהאלבום היה שיר הנושא של האלבום, "Ready for the Weekend" שיצא ב-9 באוגוסט.
ב-2 בנובמבר יצא הסינגל השלישי "Flashback".
הסינגל הרביעי והאחרון מהאלבום היה "You Used to Hold Me" שיצא ב-8 בפברואר.
האריס יצא לסיבוב הופעות ברחבי אירופה והופיע במקומות כמו אצטדיון האמירויות ואצטדיון ומבלי.
ב-2010 קיבל האריס מועמדות לפרסי המוזיקה הבריטית.
ב-2010 הופיע האריס בפסטיבל המוזיקה "Big Day Out" ולאחר מכן בפסטיבלי מוזיקה אחרים ברחבי סקוטלנד בחלקם לצד תקליטנים מפורסמים כמו טייסטו וקרל קוקס.
ב-2011 הצטרף האריס לריהאנה במהלך סיבוב ההופעות של "Loud Tour".
ב-5 במרץ 2011 הופיע האריס במופע המרדי גרא ההומו-לסבי של סידני.
האריס היה אמור להופיע בסיבוב ההופעות של הזמרת קייטי פרי, "California Dreams Tour" אך לא הופיע לבסוף בגלל קשיים טכניים.
אלבומו השלישי של האריס היה "18 Months" ויצא ב-26 באוקטובר 2012. הסינגל הראשון מהאלבום יצא ב-10 ביוני 2011 והיה שיתוף פעולה עם הזמרת קליס בשם "Bounce".
ב-19 באוגוסט יצא הסינגל השני, "Feel So Close", השיר הגיע למקום ה-12 במצעד הבילבורד הוט 100 והיה השיר הראשון של האריס שנכנס למצעד.
ב-22 בספטמבר יצא שיתוף פעולה עם הזמרת ריהאנה בשיר "We Found Love" שהפך להצלחה מיידית.
ב-4 בנובמבר יצא שיתוף פעולה של האריס יחד עם טינצ'י סטריידר בשיר "Off the Record".
ב-30 במרץ 2012 יצא הסינגל השלישי מהאלבום שנקרא "Let's Go" והיה דואט עם הזמר ני-יו, השיר הפך ללהיט והיה הכניסה השנייה של האריס למצעד.
השיר הופיע בפרסומת לפפסי מקס.
הסינגל הרביעי מהאלבום יצא ב-27 ביולי והיה שיתוף פעולה עם אקסמפל בשם "We'll Be Coming Back".
הסינגל החמישי מהאלבום היה "Sweet Nothing", שיתוף פעולה עם הזמרת פלורנס וולש שיצא ב-14 באוקטובר.
ב-27 בינואר 2013 יצא שיתוף פעולה עם טייני טמפה בשם "Drinking from the Bottle".
הסינגל השביעי מהאלבום יצא ב-2 באפריל והוא שיתוף פעולה עם הזמרת אלי גולדינג בשיר "I Need Your Love" (בקליפ הם מוצגים כזוג אך לאחר מכן הבהירו שרק העמידו פנים).
הסינגל השמיני והאחרון מהאלבום היה "Thinking About You" אשר יצא ב-4 באוגוסט.
ב-7 באוקטובר 2013 הוציא לאור את השיר "Under Control" יחד עם אלסו והרטס כסינגל הראשון מאלבומו הרביעי.
ב-14 במרץ 2014 יצא הסינגל השני אשר נקרא "Summer".
השיר הגיע למקום השביעי במצעד הבילבורד האמריקאי ונכון לספטמבר 2017 הגיע ל-1.1 מיליארד צפיות ביוטיוב.
הסינגל השלישי היה "Blame" אשר היה שיתוף פעולה עם ג'ון ניומן שיצא ב-5 בספטמבר.
ב-15 באוקטובר יצא השיר "Slow Acid" כדי לתרום לקידום האלבום ולא כחלק מרשימת הסינגלים.
ב-20 באוקטובר 2014 הוציא האריס סינגל רביעי מהאלבום בשם "Outside" עם הזמרת אלי גולדינג איתה כבר שיתף פעולה בעבר.
אלבום האולפן הרביעי של האריס אשר נקרא "Motion" יצא ב-31 באוקטובר 2014.
ב-27 בינואר 2015 יצא השיר "Open Wide" עם הראפר ביג שון אשר היה הסינגל החמישי מהאלבום.
הסינגל השישי והאחרון מהאלבום היה "Pray to God" שהיה שיתוף פעולה עם ההרכב חיים ויצא ב-2 בפברואר.
ב-17 ביולי 2015 הוציא האריס את השיר "How Deep Is Your Love" אשר לא היה חלק מאלבומו הרביעי ולאחר מכן גם לא נכנס לאלבומו החמישי אלא כרצועה בודדת שהייתה שיתוף פעולה עם אלי גולדינג.
השיר זכה להצלחה רבה מסביב לעולם והגיע לעשירייה הפותחת במצעדי המוזיקה של 22 מדינות.
נכון לספטמבר 2017 הקליפ של השיר זכה ל-1.2 מיליארד צפיות ביוטיוב.
2016–2017: סינגלים ואלבום חמישי Funk Wav Bounces Vol.
ב-29 באפריל 2016 שיתף האריס פעולה עם ריהאנה בשיר "This Is What You Came For", אותו כתבו ריהאנה וטיילור סוויפט.
השיר הפך ללהיט והגיע למקום השלישי במצעד הבילבורד וזכה למעמד של פלטינה מרובעת עם מכירות של למעלה מארבעה מיליון עותקים בארצות הברית לבד.
ב-24 ביוני שיתף האריס פעולה עם הראפר דיזי רסקל בסינגל "Hype".
ב-16 בספטמבר שחרר את הסינגל "My Way" בו הוא גם שר.
השיר הגיע למקום הרביעי במצעד הבריטי וגם הוא וגם שני הסינגלים שלפניו לא הוכרזו כסינגלים רשמיים מהאלבום החדש.
ב-23 בפברואר 2017 שיתף פעולה עם הראפר פרנק אושן ולהקת ההיפ הופ מיגוס בסינגל "Slide" אשר היה הסינגל הראשון מאלבום הסטודיו החמישי של האריס.
ב-31 במרץ יצא הסינגל השני מהאלבום אשר היה שיתוף פעולה עם הזמר פארל ויליאמס והזמרת אריאנה גרנדה בשיר "Heatstroke".
הסינגל השלישי היה "Rollin" שיצא ב-12 במאי והסינגל הרביעי מהאלבום היה "Feels" אשר היה שיתוף פעולה עם קייטי פרי, פארל ויליאמס וביג שון.
הוא יצא ב-17 ביוני והגיע למקום הראשון בישראל ובמצעד הבריטי הרשמי.
לשיר צולמו שני קליפים שונים והוא כבר זכה למעמד פלטינה באוסטרליה.
לאחר מכן הוציא את אלבומו החמישי, Funk Wav Bounces Vol.
ב-2018 כבש האריס פעמיים את ראשי המצעדים, עם השירים "One Kiss" בשיתוף הזמרת הבריטית דואה ליפה ו-"Promises" בשיתוף הזמר סם סמית'.
ב-10 בינואר 2019, שחרר האריס את הסינגל השלישי "Giant" ׁבשיתוף הזמר ראג-אנ'-בון מאן.
בשנת 2022 הוציא את אלבום האולפן השישי שלו, Funk Wav Bounces Vol.
2, שנחשב לאלבום המשך של Funk Wav Bounces Vol.
ב-28 ביולי 2023 הוציא את הסינגל "Desire" עם סם סמית'.
האריס יצא בעבר עם הזמרות ריטה אורה וטיילור סוויפט.
בינואר 2022, החל לצאת עם מגישת הטלוויזיה הבריטית ויקי הופ ובחודש מאי הם התארסו ונישאו בהמשך.
האריס הגיש בקשה לבית המשפט לאכיפת צו מניעה זמני במסגרת בוררות פרטית שהחלה ביוני 2025. כתב התביעה כולל יותר מתריסר טענות אזרחיות, בהן הפרת חוזה, הונאה ורשלנות מקצועית.
קלווריה (בליטאית: Kalvarijos savivaldybė, ) הוא אחד מ-60 מחוזות משנה של ליטא.
מחוז-משנה קלווריה משתרע על פני 1,259 קמ"ר, ואוכלוסייתו מנתה בשנת 2014, 11,635 תושבים.
העיירה קלווריה היא הגדולה ביותר במחוז-המשנה, ומשמשת כמרכז המנהלי שלו.
מחוז-משנה קלווריה הוקם בשנת 1999 במסגרת רפורמה בחלוקה המנהלית של ליטא שנערכה באותה שנה, והוא מורכב משטחים היסטוריים של מחוזות המשנה מריאמפולה ווילקובישק.
במחוז המשנה עיירה אחת: עיירת המחוז קלווריה, ו-172 כפרים קטנים וחוות.
קלווין ג'רום מרפי הוא כדורסלן עבר אמריקאי ששיחק בליגת ה-NBA בין השנים 1970–1983. חבר היכל התהילה של הכדורסל מאז שנת 1993.
לכל אורך הקריירה שיחק עבור קבוצת סן דייגו/יוסטון רוקטס, וממוצעיו הכוללים הם 17.9 נקודות, 2.1 ריבאונדים, 4.4 אסיסטים ו-1.5 חטיפות למשחק.
חרף קומתו הנמוכה יחסית לכדורסלן (1.75 מטר), היה מרפי אחד השחקנים המלהיבים של תקופתו, בהיותו שחקן מהיר, זריז, אתלטי ובעל יכולת קליעה מצוינת.
מרפי נולד בעיר נורווק שבקונטיקט, ובמקביל להצלחתו בכדורסל הצטיין כלהטוטן סטאף.
בשנת 1963, בגיל 15, זכה באליפות קונטיקט בלהטוטנות סטאף, וכשנה לאחר מכן הוזמן להופיע בתערוכה העולמית של ניו יורק.
בשנות בגרותו המשיך להופיע כלהטוטן, ובשנת 1977 אף זכה באליפות טקסס בלהטוטנות סטאף, בעודו שחקן כדורסל מצליח ומוכר ביוסטון רוקטס.
בשנת 1967 החל מרפי ללמוד באוניברסיטת ניאגרה שבמדינת ניו יורק.
בשלוש עונותיו כשחקן קבוצת הכדורסל של האוניברסיטה קלע ממוצע של 33.1 נקודות למשחק, ונבחר שלוש פעמים לאחת מחמישיות העונה בליגת המכללות.
בעונת 1969/1970, האחרונה שלו כשחקן מכללות, הוביל מרפי את קבוצתו להופעה ראשונה אי פעם בטורניר אליפות המכללות, ואף להעפלה היסטורית לשלב "16 הגדולות" (Sweet Sixteen).
מרפי נבחר בבחירה ה-18 של דראפט ה-NBA לשנת 1970, על ידי קבוצת סן דייגו רוקטס.
בעונת הרוקי שלו קלע מרפי 15.8 נקודות בממוצע למשחק ונבחר לחמישיית הרוקיז של העונה, ובסיום העונה עבר מועדון הרוקטס לעיר יוסטון שבטקסס.
ב-13 עונותיו במדי הרוקטס היה מרפי אחד השחקנים המובילים בקבוצה, לצד הפאוור פורוורד רודי טומג'נוביץ', עמו שיתף פעולה במשך 11 עונות.
בעונת הצטרף לרוקטס הסנטר מוזס מלון, שבעונת עזר לקבוצה להעפיל לגמר ה-NBA.
בסדרת הגמר התמודדה יוסטון מול בוסטון סלטיקס, והפסידה לה בתוצאה 4-2.
בכל אחת מ-13 עונותיו ב-NBA היה מרפי אחד מעשרת קלעי העונשין המדויקים בליגה, ובעת פרישתו דורג שני בתולדות ה-NBA עם 89.2% קליעה מקו העונשין (ראשון היה ריק בארי עם 90.0%).
כמו כן, בעת פרישתו הוביל מרפי את הרוקטס במספר רב של קטגוריות סטטיסטיות כגון מספר משחקים (1,002), דקות משחק (30,607), נקודות (17,949), אסיסטים (4,402) וחטיפות (1,165) בקבוצה.
ב-17 במרץ 1984 הרוקטס הוציאו לגמלאות את גופייתו של מרפי, עם המספר '23', ובשנת 1993 הוצג מרפי כחבר בהיכל התהילה של הכדורסל.
מאז פרישתו ממשחק ממשיך מרפי למלא תפקידים שונים במועדון הרוקטס, בעיקר כפרשן בשידורי משחקי הקבוצה בטלוויזיה.
למרפי 14 ילדים מתשע נשים שונות.
בשנת 2004 הואשם בגין ניצול מיני של חמש מבנותיו, אך בהמשך בוטלו כל ההאשמות נגדו.
קלווריה (; ביידיש: קאלוואריע) היא עיר שהוקמה במאה ה-17 בחבל סובאלקיה, הבירה המנהלית של מחוז המשנה קלווריה במחוז מריאמפול שבדרום-מערב ליטא.
העיר יושבת סמוך לגבול עם פולין.
ההתיישבות החלה בשנת 1640. בשנת 1791 קלווריה הוכרזה כעיר.
בשנים 1795–1807 הייתה קלווריה חלק מפרוסיה.
בשנת 1815 נכבשה על ידי הרוסים והייתה לחלק מהאימפריה הרוסית.
במאה ה-19 נסלל כביש מהיר שחיבר את וורשה עם סנט-פטרסבורג ועבר סמוך לעיר, מה שנתן לה תנופת התפתחות.
בשנת 1895 אירעה שריפה גדולה בעיירה שפגעה בבתים רבים בעיירה.
השליטה הרוסית נמשכה עד 1915. במהלך מלחמת העולם הראשונה נכבשה על-ידי הגרמנים.
ב-1919, עם פינוי הגרמנים, הפכה קלווריה לחלק ממחוז מריאמפול בליטא העצמאית.
בשנת 1921 חוברה קלווריה למסילת הברזל הליטאית.
בשנת 1926 הועבר לשטחה בית חולים לחולי נפש, והוא היה אחד מהמוסדות הרפואיים הגדולים של ליטא.
במהלך מלחמת העולם ה-II כ-70 אחוז מהמבנים נשרפו.
שלטונות הכיבוש הנאצים הקימו בעיר מחנה שבויים.
בשנת 1944 עם כיבוש ליטא על-ידי הסובייטים, חזרה קלווריה להיות תחת רוסיה, עד לפירוק ברית המועצות.
בתקופה עד סוף מלחמת העולם הראשונה
על יהודים בקלווריה נודע בתחילת המאה ה-18 עת היהודים קיבלו היתר מהמלך אוגוסט השני לבנות בית כנסת.
כמו כן הותר להם לעסוק במלאכה, בתנאי שלא יצטרפו לגילדות, במסחר, חקלאות ומעט במסחר.
רוב החנויות בעיר היו בידיים של יהודים.
הם גם סחרו בתבואה ותיווכו ביצוא התבואה מליטא לגרמניה.
התפתחה תעשיית עיבוד זיפי חזיר וכן ייצור חמאה, עופות ומוצרים חקלאיים אחרים.
למשפחת קורנגולד היו מספר רב של כוורות; משפחות אפשטיין, קרונזון וסולומון היו מטעי טבק.
משפחת סולומון עסקה גם ביצור סיגריות.
משפחת רומנוב נודעה בטחנת הקמח הגדולה שלה בליטא.
בשנות ה-80 של המאה ה-19, בעקבות הקשיים הכלכליים, רבים מהצעירים היגרו לארצות הברית, לדרום אפריקה ולארץ ישראל.
רוב הילדים למדו ב"חדר" תורה ועברית.
בקלווריה היה "תלמוד תורה" בו למדו ללא תשלום כ-150 ילדים עניים.
בשנת 1884 התפרסמה מודעה בעיתון המליץ על-ידי רבני התלמוד תורה, בה קראו לתושבי קלווריה לשעבר המתגוררים באמריקה ובדרום אפריקה, לעזור בתרומה לילדים העניים הלומדים בתלמוד תורה.
בשנת 1899 הוקם "בית ספר לאומי" ובו למדו עברית ויהדות והוא נועד לילדים מהמשפחות העניות שלמדו ב"חדר".
בשנת 1803 הוקם בית כנסת במקום הישן שהיה עשוי עץ.
לבית הכנסת החדש היו קירות אבן עבים וארון קודש ובימה משוכללים שנבנו מעץ על ידי אומן.
אגף הנשים היה משני צדי הבניין.
בשנת 1869 הוקם בית מדרש בחצר בית הכנסת.
הוא נבנה בכספים שנתרמו על ידי שרה רעייתו של עזריאל סובולביץ מקניגסבורג.
לימוד תורה ושיעורים התקיימו בחברת ש"ס {קבוצת לימוד התלמוד} משנת 1796, מדי לילה נלמד דף תלמוד.
פעילויות רבות בתחום הרווחה החברתית:
אגודת הלוואות חינם (גמילות חסדים) העניקה הלוואות לנזקקים ששולמו בתשלומים שבועיים קטנים.
חברה לביקור חולים שסיפקה לחולים עזרה הרפואית ותרופות ללא תשלום.
ארגון של נשים (הן נשואות ורווקות) בשם Medkhen Varein שעזר לעניים במהלך החלמתם ממחלה.
הוא אף סיפק את הכספים למי שנאלץ לנסוע לחו"ל לטיפול.
בעשור האחרון של המאה ה-19 היו בקלווריה מספר אינטלקטואלים אשר שלטו בעברית.
חלקם היו מנויים לעיתונים העבריים "המליץ", "המגיד", "השחר" ואחרים.
חלק מיהודי המקום עלו לארץ ישראל עוד לפני שהחלה תנועת חיבת ציון בפעילותה.
בתחילת שנות ה-80 הצטרפו כמה מיהודי קלווריה לארגון יסוד המעלה, אשר נוסד בסובאלק, ומטרתו הייתה ליישב מחדש את ארץ ישראל.
בין העולים בשנות התשעים של המאה ה-19 היו משפחתו של ישראל-מאייר הודורובסקי, שהיה ממייסדי חדרה; משפחתם של משה לייב כהנא, ממייסדי כרמל מזרחי, ובנו, אליהו אהרון, שהיה ממייסדי תל אביב.
ההסתדרות הציונית פעלה בעיירה משנת 1898. ברשימה של 1909, מהתורמים לקרן לארץ ישראל, היו 120 יהודים מקלווריה.
בסתיו 1914 עם פרוץ מלחמת העולם הראשונה, הורה הגנרל הרוסי רננקמף ליהודי המקום לבצע עבודות סלילת כבישים כעונש על אהדתם לכאורה לגרמנים.
בקרבות שהתחוללו באזור בזמן המלחמה נפצעו 220 יהודים מקומיים.
מחצית העיר נהרסה בשריפה, כולל בית הכנסת הישן.
הנסיבות אילצו את רוב היהודים לעזוב את העיר ולהתפזר ברחבי רוסיה.
לאחר שהגרמנים כבשו את קלווריה, חזרו רבים לעירם ההרוסה.
הם היו תלויים בתמיכה מבחוץ שניתנה על ידי סניף קנינגסבורג של אגודת הסיוע ליהודי גרמניה.
בתקופת ליטא העצמאית שנת 1918 ועד מלחמת העולם השנייה
ליטא העצמאית קמה ב-16 בפברואר 1918 ופינוי הצבא הגרמני התרחש בתחילת 1919. אז החלו רבים מהתושבים לשעבר לחזור לקלווריה.
עם ההכרזה על אוטונומיה ליהודים הוקם ועד אשר מנה 11 איש.
ועד זה היה פעיל ברוב חיי היהודים בשנים 25–1921.
במועצה המקומית קלווריה הייתה גם נציגות מהקהילה היהודית.
בבחירות 1924 נבחר יהודי כסגן ראש העיר.
ב-1934 היו שלושה יהודים במועצה.
הקהילה היהודית החלה לבנות מחדש את בתיהם שנהרסו ורבים חזרו לעיסוקיהם הקודמים.
המצב הכלכלי היה גרוע ובעלי החנויות סבלו יותר מכל.
הסחר בתבואה סבל גם בגלל החוקים החדשים המגבילים את הסחר.
המצב היה כה גרוע, עד שבשנת 1923 שלחה ועדה מכתב לוועד היהודי הלאומי המרכזי ובו בקשות סיוע ל-97 גברים נשים וילדים הזקוקים ללבוש.
בקלווריה היו 72 חנויות, מהן 60 בבעלות יהודים וכן היו 16 בעלי מפעלים וחנויות קטנות למלאכה.
ב-1937 היו בידי יהודים רק 32 חנויות.
בית החולים הפסיכיאטרי, הגדול בליטא, הציע פרנסה לקבלנים וספקים יהודים.
ארגון הסוחרים הליטאי היה נגד קנייה מיהודים ובעקבות כך היה חרם על חנויות ובעלי מלאכה יהודים.
הקואופרטיב הליטאי החזיק יצוא בענף החקלאות וייבוא של כלים חקלאיים ועוד מוצרי חקלאות, וכך איבדו רבים את פרנסתם.
בשנת 1939 הכריזה המפלגה הליטאית הלאומית בקלווריה שיום השוק יהיה בשבת.
כל גורמים אלה הביאו להגירה.
בבית הספר היהודי "יבנה" למדו 135 תלמידים ובבית הספר האידי 130 תלמידים.
היה בית ספר תיכון של שמונה כיתות.
מוסד זה פעל עד שנת 1935 ונסגר בגלל מחסור בתלמידים.
היה גן ילדים עברי וספרייה של 2,000 ספרים בעברית וביידיש.
מפעם לפעם היו מגיעות לקלווריה להקות תיאטרון להופעות ולתושבי המקום היו גם הצגות חובבים במימון של קרן הקיימת, קרן היסוד, ויצו וקרן תל חי.
היה קיבוץ של "החלוץ" להכנת נוער לעלייתם.
הנוער קיבל חינוך ציוני בבתי הספר העבריים ובתנועות הנוער (השומר הצעיר), ורבים אכן הגיעו לארץ ישראל.
הפעילות הספורטיבית התרכזה בעיקר בסניף המקומי של "מכבי".
בשנת 1939 גירשו הגרמנים 2,400 יהודים ממחוז סובאלקיה שבפולין לגבול ליטא ו-800 מהם נקלטו וטופלו על ידי תושבי קלווריה.
כאשר הפכה ליטא לחלק מהרפובליקה הסובייטית ביוני 1940, השתלטו הסובייטים על המפעלים שבידי היהודים והועברו לידי קומיסרים.
האספקה הייתה מוגבלת והמחירים עלו.
תנועות הנוער היהודיות בוטלו ומוסדות חינוך עבריים נסגרו.
ב-22 ביוני 1941, היום הראשון למלחמה בין גרמניה לרוסיה הסובייטית, נכנסו הגרמנים לקלווריה.
ב-1 ביולי הכריזה המשטרה הליטאית כי כל היהודים מחויבים לענוד את הטלאי הצהוב, וכי נאסר עליהם ללכת על המדרכות.
יהודים נלקחו לעבודה בעבודת פרך ובדרך לעבודה ובחזרה הם הושפלו בזמן שהאוכלוסייה הליטאית צפתה בהם.
בתחילת יולי הובאו למלון "זדרוביץ" 90 איש, קומוניסטים ליטאים, אינטלקטואלים יהודים ואחרים.
שם הם הוכו, עונו במשך מספר ימים.
ב-5 ביולי הם הובאו לגדות אגם אוריוס, כ-2 ק"מ מהעיר, שם נורו ונקברו.
בשבת ה-30 באוגוסט פונו כל היהודים הנותרים לצריפים במריאמפול, כשנאמר להם שישלחו לגטאות.
כל חפציהם הושארו בבית הכנסת והם הובלו בעגלותיהם הריקות.
ב-1 בספטמבר 1941 כולם הובאו לגדות נהר ששופה ושם ליד בורות שנחפרו מראש הם נורו וקברו.
המשטרה הליטאית תפסו מאוחר יותר כמה יהודים שהצליחו להימלט.
לאחר שנפטרו מהיהודים המקומיים, המשיך הכומר להרוס את כל החנויות היהודיות שהיו בסביבת הכנסייה ובנה עם הלבנים חומה מקיפה לכנסייה.
במהלך מלחמת העולם השנייה מחצית העיר נהרסה.
דבר לא נשאר מבית הקברות היהודי הישן.
בית המדרש שנשאר שלם שימש כאסם
ישראל קפלן על השמדת יהודי קלווריה המתבסס על עדותם של דב-מנשה קרנגל ומרדכי כץ (ב"יד ושם" ומוזיאון לוחמי הגטאות)
בקלווריה נותר מתחם בית הכנסת הכולל שלושה מבנים: בית הכנסת הקיצי שנבנה במאה ה-18, בית הכנסת החורפי שנבנה במאה ה-19 ובית הספר "התלמוד" הידוע גם כבית הרב שנבנה במאה ה-20.
בשנת 2014 הגיעו לסיכום יו"ר הקהילה היהודית בליטא ועיריית קלווריה על המשך שיפוץ הבניינים, שהחל בשנת 2001, ולהכשיר את המקום למרכז ציבורי, תרבותי, חינוכי ואקדמאי.
מתחם בית הכנסת רשום במרשם אוצרות התרבות הלאומיים המוגנים.
קלווין לאון נאט הוא כדורסלן עבר אמריקאי, אשר שיחק בליגת ה-NBA בין השנים 1979–1990. בעונת נבחר להשתתף במשחק האולסטאר כשחקן דנוור נאגטס, וממוצעיו הכוללים לאורך 11 עונותיו ב-NBA הם 17.2 נקודות, 6.8 ריבאונדים ו-2.2 אסיסטים למשחק.
אחיו הצעיר קני נאט היה אף הוא כדורסלן מקצועי בין השנים 1980–1989, ומאז שנת 1994 משמש כמאמן כדורסל.
נאט נולד בעיר מונרו שבלואיזיאנה, וגדל בבאסטרופ הסמוכה.
בין השנים 1975–1979 למד באוניברסיטת לואיזיאנה במונרו, וב-4 עונותיו בקבוצת הכדורסל שלה רשם ממוצעים של 23.9 נקודות ו-11.9 ריבאונדים למשחק.
בעונתו האחרונה, 1978/1979, זכה בתואר שחקן העונה של מחוז TAAC, ונבחר לחמישייה השנייה של העונה בליגת המכללות (Second-team All-American).
בדראפט ה-NBA 1979 נבחר נאט בבחירה השמינית, על ידי ניו ג'רזי נטס.
במחצית הראשונה של עונת הרוקי שלו הצטיין בניו ג'רזי, והעמיד ממוצעים של 19.7 נקודות ו-9.7 ריבאונדים למשחק.
בפברואר 1980, לאחר 53 משחקים בלבד עם הנטס, הועבר נאט בטרייד לפורטלנד טרייל בלייזרס בתמורה למוריס לוקאס ושתי בחירות דראפט עתידיות.
ב-4 וחצי עונותיו בפורטלנד היה אחד השחקנים הבולטים בקבוצתו, לצד ג'ים פקסון ומייקל תומפסון, ורשם ממוצעים של 17.2 נקודות ו-6.9 ריבאונדים למשחק.
ב-4 מתוך 5 העונות העפילו הטרייל בלייזרס לשלב הפלייאוף, אך לאורך התקופה ניצחו סדרת פלייאוף אחת בלבד ().
לקראת עונת הועבר יחד עם פאט ליבר, ויין קופר ושתי בחירות דראפט עתידיות לדנוור נאגטס, בתמורה לקיקי ואנדוויי.
בעונתו הראשונה בדנוור קלע שיא קריירה של 23.3 נקודות בממוצע למשחק, נבחר להשתתף במשחק האולסטאר של ה-NBA, והוביל את הקבוצה לצד אלכס אינגליש למאזן השני בטיבו באזור המערבי, 52–30. בפלייאוף 1985 גברו הנאגטס על סן אנטוניו ספרס (3–2) ויוטה ג'אז (4–1), בדרך למפגש מול לוס אנג'לס לייקרס בגמר המערב.
בסדרה מול הלייקרס המשיך נאט להציג יכולת טובה, עם 22.4 נקודות למשחק, אך קבוצתו הפסידה בתוצאה 1–4 מול האלופה שבדרך.
במשחק הראשון של פלייאוף קלע נאט שיא קריירה של 40 נקודות מול פורטלנד, עליה גברה דנוור בטרם הפסידה מול יוסטון רוקטס בחצי גמר המערב.
במשחק הראשון של עונת סבל נאט מקרע בגיד האכילס של רגלו הימנית, ונאלץ להחמיץ את כל המשך העונה.
בעוד שב-7 עונותיו עד לפציעה קלע 18.4 נקודות בממוצע למשחק, ב-4 עונותיו מאז הפציעה שותף ב-65 משחקים בלבד וקלע 7.2 נקודות למשחק.
בינואר 1989 נשלח לצד ג'יי וינסנט בטרייד לסן אנטוניו ספרס, בתמורה לדייב גרינווד ודרווין קוק.
לאחר 10 משחקים בסן אנטוניו שוחרר נאט מהקבוצה.
בעונת , אשר הייתה האחרונה בקריירה שלו, שיחק עבור אינדיאנה פייסרס.
קלווין ראנסי הוא כדורסלן עבר אמריקאי, אשר שיחק בליגת ה-NBA בין השנים 1980–1986. ממוצעיו הכוללים לאורך 6 עונותיו בליגה הם 11.4 נקודות, 5.2 אסיסטים ו-1.9 ריבאונדים למשחק.
ראנסי נולד וגדל בעיר טולידו שבאוהיו, ובין השנים 1976–1980 למד באוניברסיטת המדינה של אוהיו ("אוהיו סטייט").
בעונתו האחרונה בקבוצת הכדורסל של האוניברסיטה, הוביל אותה לצדם של הרב ויליאמס וקלארק קלוג לשלב שמינית גמר טורניר אליפות המכללות (NCAA Sweet Sixteen), לראשונה מזה 9 שנים.
במשחק שמינית הגמר הצטיין ראנסי עם 29 נקודות, אך קבוצתו הפסידה מול UCLA, בה שיחק קיקי ואנדוויי.
לאורך אותה עונה רשם ממוצעים של 16.2 נקודות, 5.9 אסיסטים ו-4.2 ריבאונדים למשחק, ובסיומה נבחר לחמישייה השנייה של העונה בליגת המכללות (Second-team All-American).
בדראפט ה-NBA 1980 נבחר ראנסי בבחירה הרביעית על ידי שיקגו בולס, ומיד נשלח בטרייד לפורטלנד טרייל בלייזרס.
בעונתו הראשונה בפורטלנד קלע 15.2 נקודות ומסר 6.9 אסיסטים בממוצע למשחק, כרכז הפותח של הקבוצה, ובסיומה הפסיד לדארל גריפית' בהצבעה לפרס רוקי העונה, על חודו של קול אחד (18 לעומת 19).
בעונת העמיד ממוצעים של 16.1 נקודות, 7.1 אסיסטים, 2.4 ריבאונדים ו-1.2 חטיפות למשחק, אשר בדיעבד היו שיאי הקריירה שלו בכל הקטגוריות.
ביוני 1982, לאחר שתי עונות עם הטרייל בלייזרס, הועבר בטרייד לדאלאס מאבריקס תמורת ויין קופר ובחירת דראפט עתידית.
בעונתו היחידה בקבוצה קלע 11.1 נקודות בממוצע למשחק, כשחקן ספסל.
לקראת עונת הועבר בטרייד לניו ג'רזי נטס, בתמורה לפוטס ווקר ושתי בחירות דראפט עתידיות.
באותה עונה סייע לנטס להעפיל לחצי גמר האזור המזרחי, כשקלע 9.5 נקודות למשחק כמחליפו מהספסל של מייקל ריי ריצ'רדסון.
בסיום עונתו השלישית בניו ג'רזי, , פרש ראנסי ממשחק, בגיל 28.
בשנת 1989 חזר מפרישתו ושיחק עונה אחת בקבוצת "קולומבוס הורייזון" מליגת ה-CBA, בטרם פרש באופן סופי.
קלווין מארק פיליפס הוא כדורגלן אנגלי המשחק בשפילד יונייטד מהפוטבול ליג צ'מפיונשיפ, בהשאלה ממנצ'סטר סיטי.
פיליפס משחק בעיקר בעמדת הקשר האחורי, אך יכול לשחק גם כקשר אמצע וכבלם.
פיליפס נולד בלידס שבמערב יורקשייר, אנגליה, וכילד שיחק במועדון המקומי של וורטלי בשנים 2003–2010, לפני שהצטרף לאקדמיית הכדורגל של לידס יונייטד בגיל 14. הוא שיחק בכל הקבוצות הצעירות של המועדון ובקיץ 2014 חתם על חוזה מקצועני ראשון בקבוצה הבוגרת.
ב-31 ביולי, לקראת עונת 2015/2016, קיבל את החולצה מספר 27, אך מאמן הקבוצה, ניל רדפירן (ששימש קודם לכן כמאמן האקדמיה של לידס לקידום צעירים), הוחלף במהלך הקיץ, ותחת המאמנים שהגיעו אחריו, אובה רוסלר וסטיב אוואנס, שותף בעשרה משחקים בלבד בעונה זו.
ביוני 2016, מספר ימים לאחר מינויו של גארי מונק כמאמן הקבוצה, הוצע לפיליפס חוזה חדש לשלוש שנים נוספות בלידס, עד קיץ 2019, שנחתם ב-23 של אותו חודש.
ב-27 באוגוסט 2016 הבקיע את שערו הראשון לעונת 2016/2017 בבעיטה חופשית ממרחק גדול, בהפסד קבוצתו 1–3 לנוטינגהאם פורסט.
לאחר שקפטן הקבוצה, ליאם ברידקאט, נפצע בספטמבר, ביסס פיליפס את מקומו והפך לחלק חשוב במרכז הקישור של לידס, לצד יונאן או'קיין ורונאלדו ריברה.
על הופעותיו המרשימות בצ'מפיונשיפ במדי לידס זכה בפרס השחקן הצעיר המצטיין של אוקטובר 2016. ב-9 בדצמבר 2016 ספג את הכרטיס האדום הראשון בקריירה, לאחר שגרם לבעיטת עונשין כתוצאה מנגיעת יד שמנעה שער, במשחק מול המוליכה ברייטון אנד הוב אלביון, שהסתיים בהפסד 0–2.
ב-6 באוגוסט 2017 הבקיע צמד במשחק הפתיחה של עונת 2017/2018 בניצחון 2–3 על בולטון וונדררס.
הוא סיים את העונה עם שבעה שערים ושלושה בישולים.
ב-19 ביולי 2018 חשף פיליפס שבמהלך הקיץ עבר אימונים כשהוא מתופקד בעמדת הבלם, זאת כחלק מהטקטיקה של מאמנה החדש של לידס, מרסלו בייאלסה.
עם פתיחת העונה הוא שיחק כקשר אחורי במערך 4-1-4-1, ובחלק מהמשחקים תפקד למעשה כבלם שלישי.
באוקטובר 2018, לאחר מספר משחקים בהם הציג יכולת גבוהה, החלו דיווחים לגבי זימון אפשרי לנבחרת אנגליה.
במרץ 2019 נכלל פיליפס בנבחרת מצטייני עונת 2018/2019 של הצ'מפיונשיפ.
ב-4 במאי 2019 נבחר פיליפס לשחקן העונה מטעם עיתון ה"יורקשייר איוונינג פוסט".
במהלך עונת 2018/2019 הוא שיחק ב-46 משחקים בכל המסגרות, הבקיע שער אחד ובישל שלושה, כאשר לידס מסיימת את העונה הסדירה במקום השלישי בליגה.
לידס פתחה את שלב הפלייאוף מול דרבי קאונטי שסיימה את העונה הסדירה במקום השישי, כאשר פיליפס פותח בצמד המשחקים מולה.
לאחר שניצחה במשחק הראשון 0–1 בחוץ, הפסידה לידס במשחקה הביתי 2–4, ו-3–4 בסיכום צמד המשחקים, לאחר שנותרה בעשרה שחקנים עם הרחקתו בכרטיס אדום של גאטאנו בראדי, ודרבי קאונטי העפילה לגמר הפלייאוף מול אסטון וילה.
ביולי 2019 פתחה לידס בשיחות עם פיליפס על חוזה חדש במועדון.
ב-8 באוגוסט 2019 נחשף כי לידס דחתה הצעות בגובה 27 מיליון ליש"ט תמורת העברתו בזמן חלון ההעברות, על מנת להשאירו במועדון.
בספטמבר 2019 חתם על חוזה חדש בלידס לחמש שנים נוספות.
בשבוע בו חגג המועדון 100 שנה להיווסדו הבקיע פיליפס את שער הניצחון במשחק מול ברמינגהאם סיטי שהסתיים בניצחון 0–1 מול קהל רב באלנד רואד.
בנובמבר 2019 הביאה יכולתו הגבוהה בקישור ההגנתי של לידס תחת מאמנו מרסלו בייאלסה לקריאות לזמנו לסגל נבחרת אנגליה.
מנג'ר נבחרת אנגליה, גארת' סאות'גייט צפה בפיליפס בינואר 2020 לפני זימונו האפשרי לנבחרת.
לאחר שעונת הכדורגל באנגליה נעצרה במרץ 2020 עקב התפרצות מגפת הקורונה התחדשה העונה במהלך חודש יוני.
הוא הבקיע שער בבעיטה חופשית בניצחון לידס 1–3 על בלקברן רוברס ב-4 ביולי 2020, אולם סיים את העונה כשבוע לאחר מכן עקב פציעה שספג בברכו במשחק הניצחון של לידס 0–1 מול סוונזי סיטי.
עם זאת, עלתה לידס כעבור זמן קצר לאחר מכן לפרמייר ליג כאלופת ליגת המשנה, לאחר ניצחון 0–1 על בארנסלי והפסדים של ווסט ברומיץ' אלביון וברנטפורד שבאו בעקבותיו.
ב-7 באוגוסט 2020 הוא נבחר על ידי עיתון הגרדיאן לנבחרת העונה של הצ'מפיונשיפ לעונת 2019/2020. ב-8 בספטמבר 2020 הוא נכלל בנבחרת המצטיינים של התאחדות הכדורגלנים המקצוענים באנגליה לעונת 2019/20.
ב-12 בספטמבר 2020 ערך את הופעת הבכורה שלו בפרמייר ליג, במשחק הפותח של העונה, בהפסד 3–4 מול אלופת אנגליה ליברפול, שנערך באנפילד.
הוא בישל את השער הראשון עבור לידס במסירה ארוכה לג'ק האריסון.
ב-19 באוקטובר נפצע בכתפו במהלך המשחק מול וולברהמפטון וונדררס, בו הפסידה לידס בתוצאה 0–1, והושבת למשך חודש.
הוא התאושש מפציעתו וחזר להרכב לידס למשחק מול ארסנל ב-22 בנובמבר, שהסתיים בתיקו 0-0. ב-23 במאי 2021, במשחק האחרון של עונת 2020/2021, כבש את שערו הראשון בפרמייר ליג, בניצחון לידס 1–3 על וסט ברומיץ' אלביון.
לאחר שהחמיץ את המשחק הראשון לעונת 2021/2022, פתח פיליפס בהרכב לידס יוניטד ב-14 באוגוסט 2021 במשחק השני של העונה מול אברטון, שהסתיים בתוצאה 2−2. את שערו הראשון לעונת 2021/2022 הבקיע בניצחון קבוצתו 0–3 על קרו אלכסנדרה, במסגרת הסיבוב השני של גביע הפוטבול ליג.
ב-5 בדצמבר, במהלך המשחק מול ברנטפורד שהסתיים בתוצאה 2-2, נפצע בשרירי מיתר הברך והושבת למספר חודשים.
ב-2 באפריל 2022 שותף כמחליף, לראשונה מאז פציעתו בדצמבר, במשחק הבית של קבוצתו מול סאות'המפטון, שהסתיים בתוצאה 1-1, וזכה לתשואות מאוהדי לידס במהלך החימום שלפני עלייתו למגרש.
ב-4 ביולי 2022 חתם במנצ'סטר סיטי על חוזה לשש שנים.
תמורתו שילמה מנצ'סטר סיטי ללידס 42 מיליון פאונד.
ב-7 באוגוסט ערך את הופעת הבכורה שלו במועדון, כשנכנס כמחליף במשחק בו ניצחה קבוצתו בתוצאה 0–2 את וסטהאם יונייטד.
ב-26 בינואר 2024 הושאל לווסטהאם יונייטד עד לסיום עונת 2023/2024. ב-1 בפברואר ערך את הופעתו הבכורה נגד בורנמות'.
במדי הקבוצה ערך 10 הופעות בכל המסגרות.
ב-15 באוגוסט 2024 הושאל לאיפסוויץ' טאון לעונה אחת.
פיליפס נולד באנגליה והוא ממוצא ג'מייקני מצד אביו וממוצא אירי מצד אמו.
נבחרת ג'מייקה יצרה עמו קשר בנוגע לאפשרות זימונו לנבחרת.
ב-25 באוגוסט 2020 זימן מאמן נבחרת אנגליה, גארת' סאות'גייט את פיליפס לראשונה לסגל הנבחרת.
בראיון שנערך לאחר זימונו הוא דיבר על תוכניתו להעניק את חולצת הנבחרת הראשונה שיקבל למאמן לידס, מרסלו בייאלסה, לאחר שהאחרון העניק לו חולצת משחק של המועדון אותו אימן בעבר, ניואל'ס אולד בויס, בצירוף הודעה לו ולמשפחתו ובה אזכור עובדת צירופו לנבחרת אנגליה.
פיליפס ערך את הופעת הבכורה בנבחרת ב-8 בספטמבר 2020 מול נבחרת דנמרק, במסגרת ליגת האומות.
פיליפס נכלל בסגל נבחרת אנגליה ליורו 2020, וזכה לשבחים מפרשנים, אוהדים ועיתונאים על הופעותיו וסגנון המשחק הלוחמני שלו במהלך הטורניר.
הוא פתח בהרכב בכל משחקי נבחרתו עד למשחק הגמר ב-11 ביולי 2021, שהסתיים בהפסד בבעיטות הכרעה לאיטליה.
לאחר שהחל את קריירת המשחק כקשר מרכזי הוסב פיליפס לעמדת הקשר ההגנתי על ידי מאמנו, מרסלו בייאלסה, לפני פתיחת עונת 2018/2019. הוא ידוע ביכולות המסירה המגוונות שלו, ביכולתו לפתח התקפות בעודו מבצע את תפקידו ההגנתי, ומתואר כשחקן מפתח בקבוצה.
מרסלו בייאלסה תיאר את סגנון משחקו: "הוא מצטיין בקבלת הכדור ובהעברתו למרחב אחר, טוב יותר.
הוא טוב מאוד כאשר עליו לכסות את הבלמים שלנו כאשר הם עולים לעזרת ההתקפה, וכשאנו נמצאים בנחיתות מספרית הוא מצטיין במשחק ההגנה שלו".
פיליפס הוסב גם לעמדת בלם תחת בייאלסה.
בשל סגנון המשחק הדומה, ניתן לו על ידי אוהדי לידס הכינוי "הפירלו של יורקשייר", זאת כמחווה לאנדראה פירלו.
השחקן הצעיר המצטיין של החודש בצ'מפיונשיפ: אוקטובר 2016
נבחרת מצטייני העונה של הצ'מפיונשיפ: 2018/2019
נבחרת מצטייני העונה של התאחדות הכדורגלנים המקצוענים באנגליה: 2019/2020
קלווין גלן דייוויס הוא פוליטיקאי ניו זילנדי וחבר בבית הנבחרים הניו זילנדי, שמכהן כסגן מנהיג מפלגת הלייבור של ניו זילנד מאז 1 באוגוסט 2017.
מורה לשעבר, דייוויס כיהן בתור חבר פרלמנט מ-2008 עד 2011 ואז שוב ב-2014, הוא ניצח את מחוז הבחירה של נורת'לנד בבחירות הניו זילנדיות של 2014.
דייוויס נבחר כסגן הנשיא של מנהיג מפלגת הלייבור חודשיים לאחר בחירות 2017, מה שהפך אותו לסגן הנשיא הראשון ממוצא מאורי מטעם מפלגת הלייבור של ניו זילנד.
כרגע, הוא במקום השלישי של ממשלת העבודה השישית.
דייוויס מכהן בתור השר לענייני אכיפת חוק ובתי סוהר והשר ליחסי המאורים של ניו זילנד מאז 2017.
טינשה מופאני (בשונה : Tinashe Mupani; נולד ב-10 בפברואר 1995), המוכר בשם הבמה קלווין ג'ונס (Kelvin Jones), הוא זמר-יוצר בריטי-זימבבואי.
מופאני נולד בצ'יטונגוויזה , זימבבואה ב-10 בפברואר 1995.
ב-2015, הוא הוציא את הסינגל "Call You Home".
הסינגל התפרסם ב-רדיט, והושמע לאחר מכן ב-Good Morning America.
השיר הושמע גם בסדרת הטלוויזיה רגליים קרות.
הסינגל הגיע, בשיאו, למקום ה-47 באוסטריה ה-61 בגרמניה.
ב-11 בספטמבר 2015, הוא הוציא את אלבום האולפן הראשון שלו, Stop the Moment.